கோகிலம் சுப்பையா
{{தகவற்சட்டம் நபர்
 |name = கோகிலம் சுப்பையா
 |image = Kokilam Subbiah.jpg
 |caption = 
 |birth_name = 
 |birth_date = 1925
 |birth_place = [[திருச்சிராப்பள்ளி]], [[தமிழ்நாடு]], [[இந்தியா]]
 |death_date = {{Death year and age|2011|1925}}
 |death_place = 
 |death_cause =
 |resting_place =
 |resting_place_coordinates =
 |residence = 
 |nationality = 
 |other_names =
 |known_for = எழுத்தாளர், தொழிற்சங்கவாதி
 |education = சிக்காகோ கலைக் கல்லூரி (முதுகலை)
 |employer = 
 | occupation = 
 | title =
 | religion=
 | spouse= [[ச. மு. சுப்பையா|எஸ். எம். சுப்பையா]]
 |children=
 |parents= 
 |speciality=
 |relatives=
 |signature =
 |website=
 |}}
 '''கோகிலம் சுப்பையா''' (1925 – 2011) [[இலங்கை]]யைச் சேர்ந்த தொழிற்சங்கவாதி, மேடைப்பேச்சாளர், எழுத்தாளர், புதின ஆசிரியர், ஓவியர், ஆசிரியர் எனப் பன்முக ஆளுமை கொண்டவர். இலங்கையின் [[மலையகம் (இலங்கை)|மலையக]] மக்கள் படும் துன்பங்களை எழுத்தில் வடிக்க முற்பட்ட பல எழுத்தாளர்களில் ஒருவர்.&lt;ref name=Hindu&gt;[http://www.hinduonnet.com/thehindu/mp/2003/02/18/stories/2003021800140200.htm இவரைப் பற்றி ஹிந்து பத்திரிகையில்] {{Webarchive|url=https://web.archive.org/web/20050507144852/http://www.hinduonnet.com/thehindu/mp/2003/02/18/stories/2003021800140200.htm |date=2005-05-07 }}&lt;/ref&gt;&lt;ref name=Thaiveedu&gt;[https://thaiveedu.com/publications/pdf/special/sp-mar-16.pdf கோகிலம் சுப்பையா பன்முக ஆளுமை], மு. நித்தியானந்தன், தாய்வீடு, மார்ச் 2016, பக். 53&lt;/ref&gt;
 
 ==வாழ்க்கைக் குறிப்பு==
 இவர் [[இந்தியா]]வில் [[திருச்சி]]யில் பிறந்து வளர்ந்து, இலங்கையின் முதலாவது நாடாளுமன்றத்தில் (1947) [[பதுளை]] தேர்தல் தொகுதியின் நாடாளுமன்ற பிரதிநிதியாக இருந்த [[ச. மு. சுப்பையா|எஸ். எம். சுப்பையா]]வைத் திருமணம் செய்து இலங்கைக்குக் குடிபெயர்ந்தார். [[சிகாகோ]] கலைக் கல்லூரியில் (School of the Art Institute of Chicago) முதுகலைப் பட்டம் பெற்றார். பின்னர் அதன் ஆசியக் கலை வரலாற்றுத் துறையில் ஆசிரியராக 1977 இல் பணிபுரிந்தார். சிகாகோ பல்கலைக்கழகத்திலும் தெற்காசியக் கற்கைநெறித் துறையில் தமிழ், திராவிட மொழியியல் ஆசிரியராகவும் பணியாற்றினார். [[1970கள்|70களின்]] பிற்பகுதியில் தனது ஓவியக் கண்காட்சிகளை சிக்காகோ, மும்பாய், புதுதில்லி ஆகிய நகரங்களில் நடத்தியிருந்தார்.&lt;ref name=Thaiveedu/&gt;
 
 ==தொழிற்சங்க ஈடுபாடு==
 இலங்கையில் சனநாயகத் தொழிலாளர் காங்கிரசின் மகளிர் அணித் தலைவியாக செயற்பட்டார். &quot;மறுமலர்ச்சிப் பாதையில் மாதர்கள்&quot; என்ற தலைப்பில் 1958 இல் 26 பக்கங்கள் கொண்ட ஒரு பிரசுரத்தை எழுதி வெளியிட்டார். இந்நூலில் மலையகப் பெண்களின் தனித்த முக்கியத்துவத்தைக் கோரினார்.&lt;ref name=Thaiveedu/&gt;
 
 ==தூரத்துப் பச்சை புதினம்==
 1956-இல் [[செக்கோசிலோவாக்கியா|செக்]] நாட்டில் நடைபெற்ற உலகப் பெண் தொழிலாளர்களின் மகாநாட்டில், மலையகப்பெண்களின் பிரதிநிதியாக கலந்து கொண்டார். அங்கே பேராசிரியர் [[கமில் சுவெலபில்]]லைச் சந்திக்க நேர்ந்ததினால் அவரின் ஆலோசனைப்படி தனது ''தூரத்து பச்சை'' நாவலை எழுதத் தொடங்கியதாக கோகிலம் சுப்பையா குறிப்பிடுகிறார். &lt;ref name=Hindu/&gt; மலையகத் தோட்டப் பெண் தொழிலாளர்களுடன் இணைந்து செயற்பட்டதால், அவர்களின் துயரங்களையும் வரலாற்றையும் எழுதத் தொடங்கினார். 1965-இல் இலங்கையிலும், இந்தியாவிலும் வெளியிடப்பட்ட இந்த நாவல், ''Mirage'' என்ற பெயரில் ஆங்கிலத்தில் இவராலேயே மொழிபெயர்க்கப்பட்டது. வேலன் என்ற கூலித் தொழிலாளி தனது மனைவி, குழந்தைகளுடன் தமிழ்நாட்டில் இருந்து கப்பலேறும் கதையோடு தொடங்கும் ''தூரத்துப் பச்சை'', மலையகத்தில்  வாழ்ந்து மடிந்த ஐந்து தலைமுறைகளின் கதையைச் சொல்கிறது.&lt;ref name=Thaiveedu/&gt;
 
 ==வெளி வந்த நூல்கள்==
 * ''தூரத்துப் பச்சை'' - புதினம்
 **முதலாம் பதிப்பு  (1964 தமிழ்ப் புத்தகாலயம், சென்னை)
 **இரண்டாம் பதிப்பு (1973, வீரகேசரி பிரசுரம், கொழும்பு)
 **மூன்றாம் பதிப்பு (2002, தமிழ்ப் புத்தகாலயம், சென்னை)
 * ''Mirage'' - தூரத்துப்பச்சை நாவலின் ஆங்கில மொழிபெயர்ப்பு (2006, வெளியீடு: Orient Black Swan)
 பல கவிதைகளையும் இவர் ஆங்கிலத்தில் மொழிபெயர்த்திருக்கிறார்.&lt;ref name=Thaiveedu/&gt;
 
 ==மேற்கோள்கள்==
 {{Reflist}}
 
 ==வெளி இணைப்புகள்==
 *[http://www.namathumalayagam.com/2016/02/blog-post_15.html கோகிலம் சுப்பையாவின் எழுத்தும் வாழ்வும் - மு. நித்தியானந்தன் (இலண்டன்)]
 {{Authority control}}
 
 [[பகுப்பு:1925 பிறப்புகள்]]
 [[பகுப்பு:2011 இறப்புகள்]]
 [[பகுப்பு:ஈழத்து எழுத்தாளர்கள்]]
 [[பகுப்பு:தமிழ்ப் பெண் எழுத்தாளர்கள்]]
 [[பகுப்பு:பதுளை மாவட்ட நபர்கள்]]
 [[பகுப்பு:மலையகத் தமிழ்ப் பெண் எழுத்தாளர்கள்]]